আমাদের লিস্টের পরবর্তী স্থানে রয়েছে ট্যাপ মেন্যু নামের একটি এপ্লিকেশন যেটার বিক্রয় মূল্য রাখা হয়েছে প্রায় ৪০০ মার্কিন ডলারের কাছাকাছি। ট্যাপ মেন্যু একটি ডিজাইন ভিক্তিক মডিফাইড এপপ যেটি রেস্টুরেন্ট, হোটেল এবং রিসোর্ট মালিকদের জন্য বিশেষ ভাবে বানানো হয়েছে। এই এপ্লিকেশনটির মাধ্যমে কোনো হোটেল, রেস্টুরেন্ট কিংবা রিসোর্টে কিছু খেতে গেলে আর খাবারের মেন্যুতে আপনাকে আলাদা করে লক্ষ্য করতে হবে না, এই এপ্লিকেশন অটোমেটিক্যালি রেস্টুরেন্টের লাইভ সব মেন্যু আপনার স্মার্টফোনের পর্দা নিয়ে চলে আসবে। আর কাস্টমাররা চাইলে তাদের নিজেদের মতো করে আলাদা মিক্সড মেন্যু লিস্ট তৈরি করে নিতে পারবেন। এমনকি তারা বাসা থেকেও আগে থেকে মেন্যুতে অর্ডার দিয়ে রাখতে পারেন। এপ্লিকেশনটির সর্বশেষ আপডেট নভেম্বর, ২০১৩ তে আসার পর বর্তমান পর্যন্ত এপপটির কোনো আপগ্রেড আসে নি।